《师师令 谢茉莉》
清代·曹亮武

夜香烧未。卸云鬓重理。兰汤浴罢趁微凉，渐摘到，琼葩仙蕊。

钿罢忽凭青鸟使。递殢人芳意。

是花不比春花腻。却天然妍丽。冰肌玉骨最堪怜，销尽了、晚来炎气。

好似江妃初解佩。伴沉思浓睡。

作者简介：江苏宜兴人，字渭公，号南耕。与陈维崧为中表兄弟。以填词擅名于时，词作缠绵婉约。有《南耕草堂诗稿》、《南耕词》、《岁寒词》。